
Holtomiglan,holtodiglan- Avagy a családon belüli erőszak az alkotmányjog aspektusából

Dolgozatom a családon belüli erőszak jelenségét vizsgálja az alkotmányjog szemszögéből, kihangsúlyozva az alapjogi kérdéseket. E problémakör aktualitását egy 2012-es népi kezdeményezés, majd a hozzá kapcsolódó jogalkotás vita adja.
Véleményem szerint a téma interdiszciplináris volta miatt nem lehetséges az egy nézőpontbeli vizsgálódás. Úgy gondolom, hogy nem lehet szociológiai, kriminológiai, pszichológiai aspektusok figyelembe vétele nélkül kezelni a kérdést, és a probléma mélyebb vizsgálatát elkezdeni.
A kérdéskör jogtiszta elemzését követően dolgozatom vizsgálja a családon belüli erőszak alanyainak alapjogi viszonyrendszerét, mind a bántalmazó, mind a bántalmazott tükrében igyekszik azt feltárni. Külön fejezetet szentelve kitérek a közvetett sérelmet elszenvedő gyermekek helyzetére, és a gyermek védelmét biztosító jogszabályzásnak. Az alapjogi háttér áttekintését követően tanulmányom az állami szerepvállalás fontosságával foglalkozik, különös figyelemmel a család mint alkotmányjogilag védendő alapegység értelmezését és annak ismertetését a hatályos szabályozási rendszer felvázolásával.
A dogmatikai kérdéseken túlmenően dolgozatom nem titkolt szándéka azon társadalmi tényekkel részletesebben foglalkozni, amelyek a népi kezdeményezés kapcsán felszínre kerültek. A jogi háttéranyag, a belső és külső konfliktusok feltárása hozzásegít, hogy meglássuk ki is szorul valójában jogvédelemre.
Ezen felül, de lege ferenda javaslatom kidolgozásban a szakirodalom, különböző tanulmányok, nemzetközi példák, illetve statisztikai adatok és jogesetek eredményei is segítettek.
Kitűzött célom ezen súlyos téma megvilágítása mellett, a védelemre szoruló bántalmazott érdekeinek prioritásával egy általam ideálisnak tartott szabályozás, illetve intézményi rendszer kidolgozása és bemutatása. 



